google/wiki40b huggingface dataset:
सरस्वती भवन पुस्तकालय

सरस्वती भवन पुस्तकालय वाराणसी में स्थित भारत का एक प्रसिद्ध पुस्तकालय है। यह सम्पूर्णानन्द संस्कृत विश्वविद्यालय के परिसर में है। यहाँ दुर्लभ पाण्डुलिपियाँ रखी हैं। इस समय यहाँ एक लाख से ज्यादा पांडुलिपियाँ हैं। भारतीय ज्ञान-विज्ञान का अनमोल खजाना संजोने वाली दुर्लभ प्राचीनतम पांडुलिपियों के संरक्षण के लिए ही सरस्वती भवन की स्थापना की गई थी।

परिचय

इस पुस्तकालय की स्थापना राजकीय संस्कृत महाविद्यालय, वाराणसी की स्थापना के समय ही (१८९४ में) हो गयी थी। किन्तु इसके भवन का शिलान्यास १६ नवम्बर १९०७ को वेल्स के राजकुमार एवं राजकुमारी के आगमन के समय हुआ था। यह भवन १९१४ में बनकर तैयार हुआ और इसका नाम 'प्रिन्स ऑफ वेल्स सरस्वती भवन' रखा गया।
प्रारंभ में इस पुस्तकालय में वेद, वेदांग, पुराण, ज्योतिष एवं व्याकरण आदि विषयों की 1,11,132 पांडुलिपियां थीं परन्तु वर्तमान में इनकी संख्या लगभग 95 हजार है। देवनागरी, खरोष्ठी, मैथिली, बंग, ओड़िया, नेवाड़ी, शारदा, गुरुमुखी, तेलुगु एवं कन्नड की विभिन्न लिपियों और संस्कृत में लिखी गईं ये पांडुलिपियां स्वर्ण पत्र, कागज, ताड़पत्र, भोजपत्र एवं काष्ठपत्र पर लिखी गई हैं। इनमें स्वर्णपत्र पर लिखी गई त्रिपिटक, श्रीमद्भागवत गीता समेत कई पांडुलिपियां करीब 900 साल पुरानी हैं।
मेसोथेरपि

मेसोथेरपि (अंग्रेज़ी: Mesotherapy) बिना शल्यक्रिया के औषधियों के द्वारा की जाने वाली एक कृत्रिम सौंदर्य चिकित्सा है। इस क्रिया के तहत त्वचा के निचले मांसल भाग मे इंजेक्शन के द्वारा कई तरह के फार्मसूटिकल, पौधें से निकालने वाली, और होम्योपैथिक दवाएँ दी जाती हैं।

उपयोग

इन चिकित्स्किय उपचारों के कई सारे प्रकाशित अध्ययन भी मिलते हैं और युरोप और दक्षिणी अमेरका मे कई वषों से शरीर के उपर दवाइयों के इस मिश्रण के पड़ने वाले प्रभाव की विस्तृत विवेचना की गयी है। इस बात का कोई ठोस प्रमाण नही मिला है कि ये दवाएँ विशेष रूप से आडिपोस (वसा कोशिका) को टारगेट करतीं हैं। डियोकसिकेलिक के अपमार्जक प्रभाव के कारण होने वाला सेल लिसिस इसके नैदानिक प्रभाव का कारण हो सकता है।
२०१२ मे एक फ़ांसीसी प्रयोगशाला ने मेसोथेरपि उपचार के लिए दी जाने वाली दवा को तरल पॉडलेट के माध्यम से देने का तरीका खोज निकाला। इस पॉडलेटको चेहरे पर भाप लगाने वाले उपकरण मे डाल दिया गया और फिर उपकरण से निकलने वाली भाप के द्वारा चेहरे के रोमकूपों मे दवा पहुचाई गयी। यह अपने तरह की पहली खोज थी जिसके कारण का उपचार लोगों के उनके घरों मे ही प्रदान किया जा सका।

इतिहास

सर्वप्रथम माइकेल पीस्तोर (१९२४-२००३) ने वृहत नैदानिक शोध के उपरांत मेसोथेरपि की विधा की स्थापना की। १९४८ से १९५२ के मध्य अंतर्त्वचीय उपचार के क्षेत्र मे अंतरराष्ट्रीय स्तर पर शोध के अथक प्रयासो के बाद पीस्तोर की खोज को मानवीय मेसोथेरपि चिकित्सा प्रणाली के रूप मे लागू करने मे सफलता मिली। १९८७ मे फ्रांस के अकादमे नॅशनॅल्य दे मेडेसीने ने को एक विशिष्ट चिकित्सा प्रणाली के रूप मे मान्यता दी। यह ध्यान देने योग्य तथ्य है कि हालाँकि फ्रेंच समाज मे मेसोथेरपिको त्वचा के कई तरह के विकारो का उपचार करने वाली विधा के रूप मे मान्यता मिल चुकी है फिर भी इसे कहीं भी प्लास्टिक सर्जरी के तहत अथवा उसके विकल्प के रूप मे इस्तेमाल नही किया जाता। इसके बावजूद युरोप और दक्षिण अमेरिका के कई सारे देशों मे मेसोथेरपि एक सफल चिकित्सा प्रणाली मानी जाती है और दुनिया भर मे लगभग १८,००० चिकित्सक इसका उपयोग करते है।

आलोचना

पाँच दशकों से मेसोथेरपि के लगातार प्रयोग के बाद भी कई सारे चिकित्सक मेसोथेरपि की उपयोगिता को संदिग्ध ही मानते है और उनका कहना है कि इस उपचार प्रणाली पर किए गये अध्ययन इसके प्रभावों के निर्धारण के लिए पर्याप्त नही है। यहाँ पर सबसे प्राथमिक समस्या यह है कि कृत्रिम सौंदर्य चिकित्सा के सन्दर्भ मे मेसोथेरपि की उपयोगिता के बारे मे किए गये नैदानिक प्रयोग "उच्च गुणवत्ता वाले' नही माने जाते। हालाँकि इस विधा को कई सारे दर्द निवारक उपचारों - खास कर टेनडनिटिस, टेंडन कलिसिफिकसन, दंत चिकित्सा, आर्त्राइटिस और ल्यमफ़ेदेमा आदि में - के रूप मे मान्यता मिल चुकी है। साथ ही कई सारे केस स्टडी और नैदानिक शोधपत्र भी कृत्रिम सौंदर्य चिकित्सा के मामले मे मेसोथेरपि के तहत प्रयोग किए जाने वाले अवयवों का अध्ययन कर चूक हैं।
अमेरिका के प्लास्टिक सर्जरी चिकित्सकों के संघ ने भी मेसोथेरपि को मान्यता देने से इनकार कर रखा है। परंतु इनके मान्यता न देने पर भी विवाद है क्यूंकी मेसोथेरपि शल्य चिकित्सा प्रणाली है ही नही और बिना चीरफाड़ के कृत्रिम सौंदर्य चिकित्सा की अपनी विशेषता के कारण एक तरह से यह प्लास्टिक सर्जरी के उपयोगकर्तायों के लिए एक चुनौती ही है।
हान ग्रंथ

हान ग्रंथ, हान की किताब, हान शू या पूर्वकालीन हान राजवंश का इतिहास (चीनी: 前漢書, चिआन हानशू; अंग्रेज़ी: Book of Han) २०६ ईसापूर्व से २५ ईसवी तक पश्चिमी हान राजवंश के दौर के चीनी इतिहास के बारे में एक इतिहास-ग्रन्थ है। इसे बान बियाओ (班彪, Ban Biao), बान गू (班固, Ban Gu) और बान झाओ (班昭, Ban Zhao) नामक इतिहासकारों ने लिखा और यह सन् १११ ईसवी में पूरा हुआ। इसका बाद पूर्वी हान राजवंश के २५ ई से २२० ई तक के काल के बारे में भी पाँचवी सदी में फ़ान ये (范曄, Fan Ye) नामक इतिहासकार ने 'उत्तरकालीन हान का इतिहास' के नाम से एक अलग ग्रन्थ पूरा किया था। 'हान की किताब' के लेखकों ने सीमा चियान के मशहूर 'महान इतिहासकार के अभिलेख' नामक ग्रन्थ से प्रेरणा लेकर उस से आगे के इतिहास को दर्ज करने की कोशिश की थी। 'हान की किताब' इसलिए भी उल्लेखनीय है क्योंकि इसमें जापान का इतिहास में सबसे पुराना लिखित ज़िक्र मिलता है। इसमें चीन के भारत के साथ संबंधों का भी छोटा-सा ज़िक्र मिलता है।
नगाँव

नगाँव जिला

इसके उत्तर में दरें, पूर्व एवं दक्षिण में संयुक्त मिकिर उत्तरी कछार पहाड़ियाँ, पश्चिम तथ उत्तर-पश्चिम में क्रमश: उत्तरी कछार और जयंतिया पहाड़ियाँ एव दरं जिले हैं। यह जिला पहाड़ी है। इसके किनारे की ढालें खड़ी तथा जंगलों से युक्त हैं। यहाँ की प्रमुख नदी ब्रह्मपुत्र है जो उत्तरी सीमा पर बहती है। इसके अतिरिक्त अन्य कई छोटी नदियाँ भी यहाँ बहती हैं। ब्रह्मपुत्र के उत्तर में हिमखंडित हिमालय दिखलाई पड़ता है। ब्रह्मपुत्र नदी के किनारे १,५०० फुट ऊँची कामाख्या पहाड़ी है जिसकी चोटी पर कामाख्या देवी का प्रसिद्ध मंदिर है। जिले का मैदानी भाग जलोढ मिट्टी से बना है। जंगलों में अनेक जानवर पाए जाते हैं। नवंबर से लेकर मध्य मार्च तक का जलवायु ठंडा तथा आनंदायक रहता है। वर्ष के शेष भाग में जलवायु गरम रहता है। गरम से गरम दिन का ताप ३८डिग्री सेल्सियस तक पहुँच जाता है, किंतु वायु में नमी की मात्रा अधिक रहती है। वर्षा का वार्षिक औसत ७० इंच से ८० इंच तक रहता है। धान मुख्य उपज है। इसके अतिरिक्त चाय, गन्ना, तिल, कपास की भी खेती होती है। यहाँ थोड़ी मात्रा में कच्चा लोहा, चूने का पत्थर तथा कोयले का भी खनन होता है।
चाय उद्योग के अतिरिक्त यहाँ अन्य कोई उन्नतिशील उद्योग नहीं है, केवल कुछ घरेलू उद्योग धंधे हैं, जिनमें सूती एवं रेशमी कपड़े बुनना, आभूषणों के काम, चटाइयाँ तथा टोकरियाँ बनाना, पीतल के बरतन बनाना आदि मुख्य हैं। यहाँ एक प्रकार की पत्तियों से टोप बनाए जाते हैं। चाय, तिलहन, कपास, लाख, बाँस की चटाइयाँ इत्यादि यहाँ से बाहर जाती हैं तथा चावल, चना एवं अन्य अनाज, चीनी, नमक तथा मिट्टी का एवं अन्य तेल, घी आदि बाहर से यहाँ आते हैं। यातायात के साधन अच्छे हैं। यहाँ के मुख्य नगर नगांव, लामडिं, होजय और ढिंग हैं।

नगाँव नगर

नगाँव जिले में इसी नाम का कलांग नदी के बाएँ किनारे पर स्थित नगर है। सन् १८९७ में इस नगर को भूचाल से बहुत हानि उठानी पड़ी, मकान नष्ट हो गए तथा दलदलों का तल ऊपर उठ जाने से चारों तरफ पानी फैल गया था। यहाँ के प्राकृतिक दृश्य अच्छे हैं, किंतु गरमी के कारण जलवायु अस्वास्थ्यप्रद है। यहाँ का अधिकांश व्यापार मारवाड़ी लोगों के हाथ में है। यहाँ से सरसों, कपास, लाख आदि बाहर भेजे जाते हैं तथा नमक, तेल, सूती कपड़े, अनाज आदि बाहर से मँगाए जाते हैं। यहाँ शिक्षा का प्रबंध भी है।
गुमनाम (1965 फ़िल्म)

नामांकन और पुरस्कार

फ़िल्मफ़ेर नामांकन सर्वश्रेष्ठ सहायक अभिनेता के लिए - महमूदफ़िल्मफ़ेर नामांकन सर्वश्रेष्ठ सहायक अभिनेत्री के लिए - हेलनफ़िल्मफ़ेयर पुरस्कार सर्वश्रेष्ठ कला निर्देशन के लिए (रंगीन फिल्म) - एस एस सेमल
अभयचरणारविंद भक्तिवेदांत स्वामी प्रभुपाद

पुस्तकें और प्रकाशन

भक्तिवेदांत स्वामी का सबसे महत्वपूर्ण योगदान उनकी पुस्तकें हैं। भक्तिवेदांत स्वामी ने 60 से अधिक संस्करणों का अनुवाद किया। वैदिक शास्त्रों - भगवद गीता, चैतन्य चरितामृत और श्रीमद्भागवतम् - का अंग्रेजी भाषा में अनुवाद किया । इन पुस्तकों का अनुवाद ८० से अधिक भाषाओँ में हो चूका है और दुनिया भर में इन पुस्तकों का वितरण हो रहा है । wsnl के अनुसार - अब तक 55 करोड़ से अधिक वैदिक साहित्यों का वितरण हो चूका है । 
भक्तिवेदांत बुक ट्रस्ट की स्थापना 1972 में उनके कार्यों को प्रकाशित करने के लिए की गई थी।
१३६० ईसा पूर्व

१३६० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १३६० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
हैलिमीडी (उपग्रह)

हैलिमीडी सौर मण्डल के आठवे ग्रह वरुण का एक उपग्रह है। यह वरुण के उपग्रहों में एक बाहरी कक्षा में परिक्रमा करने वाला उपग्रह माना जाता है। हैलिमीडी का औसत व्यास लगभग ६२ किमी है और इसका अकार बेढंगा है (यानि गोल नहीं है)। इस उपग्रह का रंग भूरा प्रतीत होता है। यह उपग्रह वरुण की घूमने की दिशा से उलटी दिशा में परिक्रमा करता है, जिसे भौतिकी में प्रतिगामी चाल कहते हैं। हैलिमीडी का रंग वरुण के एक अन्य उपग्रह नियरीड से बहुत मिलता-जुलता है, जिस से कुछ वैज्ञानिक अनुमान लगते हैं के शायद अतीत में कभी नियरीड की किसी और वास्तु से टक्कर हुई हो और हैलिमीडी उसका ही एक टूटा हुआ अंश हो।

अन्य भाषाओँ में

हैलिमीडी को अंग्रेज़ी में "Halimede" कहते हैं।
राजगढ़, अलवर

भौगोलिक स्थिति

राजगढ़ की मासत से ऊँचाई 479 मीटर (1571 फुट) है।राजगढ में एक किला जो बहुत पुराना है।

जनसांख्यिकी

२००१ की जनगणना के अनुसार राजगढ़ की कुल जसंख्या 25,006 थी।2001 के अनुसार  इसमें 53% पुरुष और 47% महिलायें थी। राजगढ़ की औसत साक्षरता 65% है जो राष्ट्रीय औसत 59.5% से अधिक है।
यूटीसी+१२:४५

यूटीसी+१२:४५ या (अंग्रेज़ी: UTC+12:45) यूटीसी से बारह घंटे और ४५ मिनट आगे का समय मंडल है जो कैथम द्वीप में समय जानने के लिये प्रयुक्त होता है। इसे कैथम द्वीप मानक समय (CHAST) भी कहा जाता है।

मानक समय

मानक समय पता करने के लिये ये समय मंडल वर्ष पर्यन्त दक्षिणी गोलार्द्ध की सर्दियों में निम्न लिखित क्षेत्रों में उपयोग किया जाता है।
महावीर प्रसाद अग्रहरि

महावीर प्रसाद अग्रहरि/अग्रहरी भारतीय स्वतंत्रता संग्राम के उन अग्रणी क्रांतिकारियो में से एक थें, जिन्होनें देशवासियो को आजादी की लड़ाई में योगदान के लिए प्रेरित व प्रोत्साहित किया।
वितली गिन्ज़बर्ग

विख्यात वैज्ञानिक।
के-5 एसएलबीएम

के-5 (K-5) मिसाइल कथित तौर पर भारतीय सामरिक बलों के लिए रक्षा अनुसंधान एवं विकास संगठन (डीआरडीओ) द्वारा विकासाधीन पानी के नीचे प्लेटफार्मों से लांच होने वाली मिसाइल है। इसे भारतीय नौसेना के अरिहंत वर्ग पनडुब्बियों के भविष्य के वेरिएंट में लेस किया जायेगा। यह 6,000 किलोमीटर की अधिकतम सीमा के साथ एक ठोस ईंधन मिसाइल होगी।
नाग प्रक्षेपास्त्र

नाग प्रक्षेपास्त्र (संस्कृत: नाग) एक तीसरी पीढ़ी का भारत द्वारा स्वदेशीय निर्मित, टैंक भेदी प्रक्षेपास्त्र है। यह उन पाँच (प्रक्षेपास्त्र) मिसाइल प्रणालियों में से एक है जो भारत के रक्षा अनुसंधान और विकास संगठन द्वारा एकीकृत निर्देशित मिसाइल विकास कार्यक्रम के तहत विकसित की गई है। इस प्रक्षेपास्त्र का विकास 300 करोड़ (US$43.8 मिलियन) की लागत से किया गया है। इसकी मारक क्षमता 4 कि० मि० है।
इसका प्रथम सफल परीक्षण नवम्बर 1990 में किया गया है। इसे 'दागो और भूल जाओ' टैंक रोधी प्रक्षेपास्त्र भी कहा जाता है क्योंकि एक बार इसे दागे जाने के बाद पुनः निर्देशित कराने की आवश्यकता नहीं पड़ती।
लोकतांत्रिक राष्ट्रीय मंच २०००

लोकतांत्रिक राष्ट्रीय मंच २००० (Democratisch Nationaal Platform 2000) सूरीनाम का एक राजनैतिक दल है, जिसका वर्तमान नेतृत्व जूल्स विज्देनबोश्क के हाथों में है।
पिछ्ले विधायी चुनावों (२५ मई २००५), में यह दल प्रगतिशील जन गठबंधन का एक घटक दल था जिसे १४.५% मत मिले थे और राष्ट्रीय विधानसभा की कुल ५१ सीटों में से ५ पर विजय प्राप्त हुई।
रक्‍त धातु

आयुर्वेद में रक्त कोशिकाओं एवं इनके परिसंचरण का नाम रक्त धातु है। चरकसंहिता के अनुसार  रक्त धातु की कमी होने पर शरीर की त्वचा मोटी, फटी हुई एवं कांतिहीन हो जाती है।
बहिर्ग्रह

बहिर्ग्रह (exoplanet) या ग़ैर-सौरीय ग्रह (extrasolar planet, ऍक्स्ट्रासोलर प्लैनॅट) ऐसे ग्रह को कहा जाता है जो हमारे सौर मण्डल से बाहर स्थित हो।
सन् 1992 तक खगोलशास्त्रियों को एक भी ग़ैर-सौरीय ग्रह के अस्तित्व का ज्ञान नहीं था, लेकिन उसके बाद बहुत से ऐसे ग्रह मिल चुके हैं। 1 सितम्बर 2018 तक 3823 बहिर्ग्रह ज्ञात हो चुके थे। यह 2860 ग्रहीय मण्डल में थे और इनमें से 632 मण्डलों में एक से अधिक ग्रह थे। क्योंकि इनमें से अधिकतर को सीधा देखने के लिए तकनीकें अभी विकसित नहीं हुई हैं, इसलिए सौ प्रतिशत भरोसे से नहीं कहा जा सकता के वास्तव में यह सारे ग्रह मौजूद हैं, लेकिन इनके तारों पर पड़ रहे गुरुत्वाकर्षक प्रभाव और अन्य लक्षणों से वैज्ञानिक इनके अस्तित्व के बारे में विश्वस्त हैं।
अनुमान लगाया जाता है के सूरज की श्रेणी के लगभग 10% तारों के इर्द-गिर्द ग्रह परिक्रमा कर रहे हैं, हालांकि यह संख्या उस से भी अधिक हो सकती है। कॅप्लर अंतरिक्ष क्षोध यान द्वारा एकत्रित जानकारी के बूते पर कुछ वैज्ञानिकों ने अनुमान लगाया है के आकाशगंगा (हमारी गैलेक्सी) में कम-से-कम 50 अरब ग्रहों के होने की सम्भावना है। कैलिफोर्निया इंस्टीट्यूट ऑफ टेक्नोलॉजी के वैज्ञानिकों ने जनवरी 2013 में अनुमान लगाया कि आकाशगंगा में इस अनुमान से भी दुगने, यानि 100 अरब, ग्रह हो सकते हैं।
ललित नारायण मिथिला विश्वविद्यालय

ललित नारायण मिथिला विश्वविद्यालय (LNMU) भारत में एक सार्वजनिक विश्वविद्यालय है। 1972 में शुरू हुआ, विश्वविद्यालय ने शुरू में दरभंगा-सकरी मार्ग के सारा मोहनपुर गांव में मोहनपुर हाउस से कार्य किया। 1975 में, इसे राज दरभंगा से संबंधित परिसर में स्थानांतरित कर दिया गया
विश्वविद्यालय
ललित नारायण मिथिला विश्वविद्यालय बिहार का एक विश्वविद्यालय है। इसका मुख्यालय दरभंगा है। यह सन् 5 अगस्त 1972 में आरम्भ हुआ था।
छोटी सी बात

संक्षेप

ये कहानी एक बहुत ही शरमीले लड़के, अरुण प्रदीप (अमोल पालेकर) की है, जिसमें आत्म-विश्वास की बहुत ज्यादा कमी होती है। वो अपने ऊपर लगे बेबुनियाद आरोपों के खिलाफ भी कुछ बोल नहीं पाता था। एक दिन उसकी मुलाक़ात प्रभा नारायण (विद्या सिन्हा) से होती है। वो बस का इंतजार करते रहती है और उसे पहली नजर देखते साथ ही अरुण उस लड़की पर लट्टू हो जाता है। लेकिन उसके पास इतनी हिम्मत नहीं होती कि वो उससे अपने दिल की बात कह सके। वो अपने हिसाब से काफी दूरी पर रह कर उसका पीछा करते रहता है। प्रभा को काफी पहले से पता रहता है कि अरुण उस पर लट्टू हो चुका है, पर वो उसके कहने का इंतजार करते रहती है।
इसी बीच नागेश शास्त्री (असरानी) का आगमन होता है। वो प्रभा के साथ ही काम करते रहता है और इस कारण एक तरह से अरुण के लिए वो एक बहुत बड़े दुश्मन की तरह हो जाता है। नागेश हर मामले में अरुण से आगे रहता है। इसके अलावा उसके पास स्कूटर भी होता है, जिसमें वो प्रभा को साथ में बैठा कर ले भी जा सकता है, जबकि अरुण के पास देखने अलावा और कोई रास्ता नहीं होता है। वो अपने बाइक लेकर नागेश की बराबरी करने की नाकाम कोशिश करता है। बाद में प्रभा के सामने ही उसके इज्जत का फालूदा बन जाता है।
हताश हो कर वो कलॉनल जूलियस नागेन्द्रनाथ विलफ़्रेड सिंह (अशोक कुमार) से मिलता है। वो प्यार में लोगों की मदद करने को अपना लक्ष्य बना लिए रहता है और अरुण की मदद करने को भी तैयार हो जाता है। वो पहले अरुण को एक आत्मविश्वासी इंसान के रूप में ढालने की कोशिश करता है। इसके बाद वो उसे कई सारे पाठ पढ़ाता है। इन सब अभ्यास और सीख के बाद अरुण मुंबई में नई ऊर्जा और आत्मविश्वास के साथ आता है और प्रभा का दिल जीत लेता है।
सिल्भर नाइट्रेट

सिल्भर नाइट्रेट एक अकार्बनिक यौगिक है।
टेल्यूरियम डाइऑक्साइड

टेल्यूरियम डाइऑक्साइड एक अकार्बनिक यौगिक है।
अब्दुल्ला (1980 फ़िल्म)

संक्षेप

किसी अरब देश में, खलील (डैनी डेन्जोंगपा) आतंक फैलाने वाला खतरनाक डाकू है। शेख मोहम्मद अल-कमाल (संजय ख़ान) सम्मानित व्यक्ति है, जो लोगों को नुकसान से बचाने में मदद करता रहता है। उससे सरकार द्वारा खलील की खोज में मदद करने के लिए कहा जाता है। खलील को पकड़ना अब शेख के लिए व्यक्तिगत मामला बन जाता है जब उसकी पत्नी ज़ैनब (ज़ीनत अमान), खलील द्वारा किए गए अपहरण प्रयास के दौरान घायल हो जाती है।
अब्दुल्ला (राज कपूर) धर्मनिष्ठ मुसलमान है, जो रेगिस्तान के बीच में एक छोटी सी झोपड़ी में रहता है। वह एक कुएँ की देखभाल करता है जो प्यासे यात्रियों को पानी प्रदान करता है। एक दिन, एक दोस्त, आमिर (संजीव कुमार) ने उसे सूचित किया कि खलील ने पास ही एक बस्ती पर छापा मारा था, जिसमें एक गर्भवती महिला यशोदा (फरीदा जलाल) को छोड़कर सभी की मौत हो गई थी। इसके तुरंत बाद, आमिर खुद मारा जाता है। घायल यशोदा एक लड़के को जन्म देती है, उसका नाम कृष्णा रखती है, अब्दुल्ला को उसकी देखभाल करने के लिए कहती है और मर जाती है। अब्दुल्ला किसी हिन्दू लड़के को पालने के अपने डर पर काबू पा लेता है और कृष्णा को अपने बेटे के रूप में देखता है।
एक दिन खलील का जादूगर उसे बताता है कि वह कृष्णा के हाथों मरने वाला है। जिस प्रकार हिन्दू देवता कृष्णा ने अपने मामा कंस का वध किया था, उसी प्रकार खलील का जीवन भी इस कृष्णा के हाथों समाप्त हो जाएगा। इससे क्रोधित होकर खलील कृष्णा को मारने के लिए निकल पड़ता है। वह अब्दुल्ला पर हमला करता है, कृष्णा का अपहरण कर लेता है और उसके खिलाफ किसी भी खतरे से छुटकारा पाने के लिए लड़के को मारने के लिए तैयार हो जाता है। जवाब में, अब्दुल्ला और शेख ने इसे रोकने के लिए और खलील को समाप्त करने की ठानी।
नसरत शाह तुग़लक़

नसरत शाह, तुग़लक़ वंश का आठवाँ सुल्तान था। वह सुल्तान फ़िरोज़ शाह तुग़लक़ का पौत्र था। उसे जनवरी 1395 ई. में गद्दी पर बैठाया गया, किन्तु तीन या चार ही वर्ष नाम मात्र का शासक रहने के उपरान्त, उसकी हत्या 1398 ई. कर दी गई। अपने शासन काल में वह फ़िरोज़ाबाद में दरबार लगाता था, जबकि उसका प्रतिद्वन्द्वी और चचेरा भाई महमूद तुग़लक पुरानी दिल्ली में शासन करता था। उसकी मृत्यु से महमूद तुग़लक, तुग़लक़ वंश का एकमात्र निर्विरोध प्रतिनिधि रह गया।
टॉम लाथम

टॉम लाथम या थॉमस विलियम मैक्सवेल लाथम (जन्म ०२ अप्रैल १९९२) एक न्यूजीलैंड क्रिकेट टीम के खिलाड़ी है जो बल्लेबाजी की भूमिका निभाते हैं तथा वैकल्पिक विकेट-कीपर है ये ओपनिंग तथा मिडल ऑर्डर की भूमिका की।भूमिका निभाते हैं। इन्होंने अपने टेस्ट क्रिकेट के कैरियर की शुरुआत भारतीय क्रिकेट टीम के खिलाफ १४ फ़रवरी २०१४ को की थी तथा ट्वेन्टी-ट्वेन्टी कैरियर की शुरुआत ०३ फ़रवरी २०१२ को की थी।
पार्थ चटर्जी

पार्थ चटर्जी सबाल्टर्न अध्ययन और उत्तर औपनिवेशिक स्कूलों से संबंधित एक भारतीय विद्वान है। इनका जन्म १९४७ में कलकत्ता में हुआ। यह एक बहु-विषयक विद्वान है जिनका विशेष ज़ोर राजनीति विज्ञान, नृविज्ञान और इतिहास पर है। शिक्षा क्षेत्र मैं उनके योगदान के लिए वर्ष २००९ में फुकुओका एशियाई संस्कृति पुरस्कार से सम्मानित किया गया।

व्यवसाय

यह राजनीतिक विज्ञान के एक माननीय प्राध्यापक होने के साथ "सेंटर फॉर स्टडीज़ इन सोशल साइंस" , कलकत्ता के निदेशक भी रह चुके हैं। वर्तमान में कोलंबिया विश्वविद्यालय में नृविज्ञान और दक्षिण एशियाई अध्ययन के प्राध्यापक है। यह सबाल्टर्न अध्ययन सामूहिक के एक संस्थापक सदस्य है।
राहत फ़तेह अली खान

निजी जीवन

राहत फ़तह अली खान का जन्म पाकिस्तान के पंजाब प्रान्त के फैसलाबाद शहर में सन १९७४ में हुआ था। उनके परिवार में कव्वाली गाने की परंपरा पीढी-दर-पीढी चली आ रही है। राहत के पूरे घर में ही संगीत का माहौल था। उनके वालिद फर्रुख फतेह अली खान साहेब को भी संगीत का शौक था। राहत ने संगीत की शिक्षा अपने तायाजी नुसरत फतेह अली खान से प्राप्त की। राहत ने अपना पहला स्टेज शो ७ वर्ष की उम्र में किया था।

पार्श्वगायन

बालीवुड में राहत की गायकी का सफर २००३ में पूजा भट्ट निर्देशित पाप फिल्म के गाने ‘लागी तुझ से मन की लगन’ से शुरु हुआ। इस गाने के बाद से राहत की प्रसिद्धि दिन प्रतिदिन बढती गयी। तब से आज तक उनके गाये हुये गीतों ने लोकप्रियता की नयी ऊँचाइयों को छुआ है।
राहत ने हालीवुड की फिल्मों के लिये भी काम किया है। १९९५ में उन्होने उस्ताद नुसरत फतह अली खान और अपने वालिद के साथ मिलकर डेड मैन वाकिंग का संगीत देने में सहायता की थी। इसके बाद २००२ में उन्होने फ़ोर फ़ेदर्स के साउंड ट्रेक पर काम किया। २००६ में आई एपोकैलिप्सो मूवी के साउंड ट्रैक में भी राहत ने आवाज़ दी है।
== पुरस्कार और सम्मान == NOTHING

हिरासत

दिल्ली के इंदिरा गांधी हवाई अड्डे पर राहत और उनके ग्रुप उस समय रोक लिया गया जब उनके पास से क़रीब सवा लाख डॉलर नगद मिले। अधिकारियों के अनुसार उन्होने इमीग्रेशन जांच के दौरान विदेशी मुद्रा के बारे में जानकारी नहीं दी थी। राहत और उनके मैनेजर मारुफ़ पर विदेशी मुद्रा विनिमय अधिनियम (फ़ेमा) और कस्टम कानून के तहत मामला चलाया गया था। जाँच के बाद राहत फ़तह अली खान और उनके मैनेजर मारुफ़ अली पर 15-15 लाख रुपए का जु्र्माना भी लगाया गया।
कालिया (1981 फ़िल्म)

संक्षेप

कालिया (अमिताभ बच्चन) अपने बड़े भाई शामू (कादर ख़ान), भाभी शांति (आशा पारेख) और उनकी छोटी बेटी मुन्नी के साथ रहता है। वह पड़ोसी के बच्चों के साथ खेलते हुए अपना समय काटता है। उसका बड़ा भाई मिल में काम के दौरान अपनी बाहें खो देता है। वह अपनी नौकरी खो देता है और उसे इलाज के लिए अब पैसे की जरूरत होती है। कालिया अपने भाई के मालिक, सहानी सेठ (अमज़द ख़ान) से भीख माँगता है, लेकिन वह मना कर देता है। कालिया पैसा पाने के लिए सहानी की तिजोरी में घुस जाता है, लेकिन बहुत देर हो चुकी होती है और भाई की मौत हो जाती है। सहानी, कालिया को जेल भेज देता है। वहाँ उसे नौ महीने की सजा होती है। यह वह जगह है जहाँ वह उन आदमियों से मिलता है जो उसे अपराध की दुनिया में ले जाते हैं। रिहाई के बाद, कालिया अब अलग आदमी होता है। 
वह और उसके साथी मिल में सोने की चोरी करते हैं जो कि मालिक ने तस्करी के लिये रख रखा था। फिर वह अपने भाई की मृत्यु के बदले के रूप में मिल को जला देता है। वह फिर से जेल भेजा जाता है, इस बार दो साल के लिए। उसके साथी उसकी भाभी को यह बताकर झूठ बोलते हैं कि वह अमेरिका में उसके और उसकी बेटी के लिए बहुत पैसा कमा रहा है। वे गरीब से अमीर हो जाते हैं। जेल में, कालिया जेलर (प्राण) से मिलता है, जिसकी बेटी का एक कैदी ने अपहरण कर लिया था जब वह छोटी थी। कालिया को जेल से रिहा किए जाने के बाद, वह बदला लेने की कोशिश कर रहा होता है और आखिरकार एक महिला (परवीन बॉबी) के साथ मिल जाता है। मिल का मालिक अब कालिया की भतीजी का अपहरण कर लेता है और उसकी माँ को हत्या के मुकदमे में कालिया के खिलाफ गवाही देने के लिए मजबूर करता है। वह हत्या का दोषी पाया जाता है जो उसने नहीं की और अपनी भतीजी को ढूंढने के लिए जेल से भाग जाता है। सबसे पहले, वार्डन उसका पीछा करता है और जब वह उसकी सच्ची कहानी जान जाता है, तो वह उसकी मदद करने का फैसला करता है। वे मिल के मालिक की जगह पर जाते हैं और पाते हैं छोटी लड़की के साथ-साथ भाभी भी मरने वाले होती है।
ऑस्ट्रेलिया राष्ट्रीय फुटबॉल टीम

इतिहास

पहली ऑस्ट्रेलिया की राष्ट्रीय टीम का गठन न्यूजीलैंड के दौरे के लिए 1 9 22 में हुआ था, जिसमें दो पराजय और एक ड्रॉ शामिल था। अगले 36 वर्षों तक, ऑस्ट्रेलिया, न्यूजीलैंड और दक्षिण अफ्रीका दौरे (प्रदर्शनी) मैचों में नियमित विरोधियों बन गए। उस अवधि के दौरान, ऑस्ट्रेलिया ने क्रमशः 1 9 24 और 1 9 38 में ऑस्ट्रेलिया के दौरे के दौरान कनाडा और भारत के खिलाफ प्रतिस्पर्धा की। ऑस्ट्रेलिया ने 30 जून 1 9 51 को अपनी सबसे खराब हार दर्ज की क्योंकि इंग्लैंड के दौरे के लिए एक मैच में उन्होंने 17-0 से हराया। ऑस्ट्रेलिया के 1 9 56 के मेलबर्न के मेजबान टीम के पहले प्रमुख अंतरराष्ट्रीय टूर्नामेंट के दौरान विश्व स्तर पर प्रतिस्पर्धा करने का दुर्लभ अवसर था। ओलंपिक। हालांकि, एक अनुभवहीन टीम टीम के निराशाजनक प्रदर्शन के कारण साबित हुई। सस्ते हवाई यात्रा के आगमन के साथ, ऑस्ट्रेलिया ने विरोधियों की अपनी सीमा को विविधता देना शुरू कर दिया। हालांकि, इसके भौगोलिक अलगाव अगले 30 वर्षों के लिए अपनी नियति में एक भूमिका निभाते रहे।
1 9 66 और 1 9 70 में फीफा विश्व कप के लिए अर्हता प्राप्त करने में नाकाम रहने के बाद, क्रमश: उत्तरी कोरिया और इज़राइल के प्ले-ऑफ में हारने के बाद, ऑस्ट्रेलिया अंततः पश्चिम जर्मनी, 1 9 74 में अपने पहले विश्व कप में दिखाई दिया। चिली से केवल एक ड्रॉ और नुकसान से प्रबंधन के बाद पूर्वी जर्मनी और पश्चिम जर्मनी, टीम जो ज्यादातर शौकिया खिलाड़ियों से बना था, पहले दौर के अंत में समाप्त हो गई थी, जो गोल करने के बिना अपने समूह में आखिरी बार खत्म हो गई थी। विश्व कप टूर्नामेंट 2006 में तीन दशकों से अधिक समय तक जर्मनी लौटने तक ऑस्ट्रेलियाई टीम के लिए यह एकमात्र उपस्थिति साबित होगी। 40 साल की अवधि में, ऑस्ट्रेलियाई टीम अपने अर्हता के लिए अर्हता प्राप्त करने के प्रयासों के बारे में जानी जाती थी विश्व कप; उन्होंने 1 9 66 में उत्तर कोरिया, 1 9 70 में इज़राइल, 1 9 70 में स्कॉटलैंड, 1 99 4 से अर्जेंटीना, 1 99 8 में ईरान और 2002 में उरुग्वे को प्ले-ऑफ गंवा दिया।

ऑस्ट्रेलियाई वर्तमान टीम

2018 फीफा विश्व कप के लिए प्रारंभिक टीम में निम्नलिखित 32 खिलाड़ियों का नाम रखा गया था।
डाका

डाका डालने का अर्थ है किसी के आगे बलपूर्वक उसका सामान छीनना।

उदाहरण

सतर्क सुरक्षाकर्मी के कारण बैंक में डाका डालने का प्रयास असफल हुआ।
उपयुक्त तकनीकी

उपयुक्त तकनीकी, समुचित तकनीक, माध्यमिक तकनीकी या सम्यक तकनीक (Appropriate technology) उस तकनीकी को कहते हैं जो उस परिवेश के पर्यावरण, संस्कृति और आर्थिक स्थिति के अनुकूल हो, जहाँ वह प्रयोग की जानी है। इस अर्थ में समुचित तकनीक के लिये कम संसाधनों की जरूरत पडती है; इसको अपनाने का खर्च कम आता है तथा इसका पर्यावरण पर दुष्प्रभाव कम होता है।
ब्रिटिश अर्थशास्त्री फ्रिट्ज सुमेकर' उपयुक्त तकनीकी की अवधारणा के प्रणेता हैं। उनकी पुस्तक स्माल इज ब्यूटिफुल - इकनामिक्स ऐज इफ पीपल मैटर्ड में तकनीक और उसके दूरगामी प्रभावों पर गम्भीर विचार किया गया है।
विष्णु प्रयाग

पंच प्रयाग

यह हिन्दू धर्म के प्रसिद्ध पर्वतीय तीर्थों में से एक है। यह प्रयाग धौली गंगा तथा अलकनंदा नदियों के संगम पर विष्णुप्रयाग स्थित है। संगम पर भगवान विष्णु जी प्रतिमा से सुशोभित प्राचीन मंदिर और विष्णु कुण्ड दर्शनीय हैं। यह सागर तल से १३७२ मी० की ऊंचाई पर स्थित है। विष्णु प्रयाग जोशीमठ-बद्रीनाथ मोटर मार्ग पर स्थित है।